എംപിമാരും എംഎല്മാരും ഇല്ല കെപിസിസിയെ നയിക്കാന് പുതുമുഖങ്ങളും യുവാക്കളും എത്തും തിരുവനന്തപുരം ഡിസിസി അധ്യക്ഷ പട്ടികയ്ക്കെതിരെ പ്രതിഷേധിച്ച മുതിര്ന്ന നേതാക്കളെ അനുനയിപ്പിച്ചതോടെ കോണ്ഗ്രസ് രണ്ടാം ഘട്ട പുനസംഘടന നടപടികളിലേക്ക് കടക്കാനൊരുങ്ങുകയാണ്. ഒരു മാസത്തിനുള്ളില് തന്നെ കെപിസിസി,ഡിസിസി ഭാരവാഹികളെ പ്രഖ്യാപിക്കാനാണ് കെപിസിസി നേതൃത്വത്തിന്റെ തിരുമാനം. എത്രയും പെട്ടെന്ന് നടപടികള് പൂര്ത്തിയാക്കണമെന്നും മുതിര്ന്ന നേതാക്കളെ വിശ്വാസത്തിലെടുത്തുകൊണ്ടാകണം നടപടിയെന്നും ഹൈക്കമാന്റും നിര്ദ്ദേശം നല്കിയിട്ടുണ്ട്. നിങ്ങള് കാരണം അമൃതയുടെ ജീവിതം പോയിബാലയ്ക്കും എലിസബത്തിനുമെതിരെ നെഗറ്റീവ് കമന്റുകള്..മറുപടി How did Congress came up with a masterplan to select V D Satheeshan as the Opposition leader 1ഡിസിസി അധ്യക്ഷ പ്രഖ്യാപനം കോണ്ഗ്രസില് വലിയ പൊട്ടിത്തെറിക്ക് വഴിവെച്ചതിനാല് കെപിസിസി പുനസംഘടനയില് കൂടുതല് ഐക്യത്തോടെ മുന്നോട്ട് നീങ്ങാനാണ് നേതൃത്വത്തിന്റെ തിരുമാനം. ഇതിന്റെ ഭാഗമായി മുതിര്ന്ന നേതാക്കളായ ഉമ്മന്ചാണ്ടിയോടും രമേശ് ചെന്നിത്തലയോടും വിശദമായ കൂടിയാലോചനകള് കെപിസിസി നേതാക്കള് നടത്തും. കഴിഞ്ഞ ദിവസം നെയ്യാര് ഡാമിലെ രാജീവ് ഗാന്ധി സെന്ററില് ആരംഭിച്ച ഡിസിസി പ്രസിഡന്റുമാരുടെ ശില്പശാലയില് പങ്കെടുക്കാനെത്തിയ മുതിര്ന്ന നേതാക്കളും അധ്യക്ഷന് കെ സുധാകരനും പ്രതിപക്ഷ നേതാവ് വിഡി സതീശനും പ്രാരംഭ ചര്ച്ചകളിലേക്ക് കടന്നുവെന്ന് മനോരമ റിപ്പോര്ട്ട് ചെയ്തു. 2ഇത്തവണ ജംബോ കമ്മിറ്റികള് ഉണ്ടാകില്ലെന്ന് നേരത്തെ തന്നെ കെ സുധാകരന് വ്യക്തമാക്കിയിട്ടുണ്ട്. കെപിസിസി നിര്വ്വാഹക സമിതി അംഗങ്ങള് അടക്കം 51 പേരായിരിക്കും അംഗങ്ങള്. 15 പേരെ ജനറല് സെക്രട്ടറിമാരായും തിരഞ്ഞെടുക്കും. ഗ്രൂപ്പ് വീതം വെയ്പ്പുകള് യാതൊരു കാരണവശാലും ഉണ്ടാകില്ലെന്നും നേതൃത്വം ചൂണ്ടിക്കാട്ടുന്നു. ഡിസിസി അധ്യക്ഷന്മാരെ കണ്ടെത്തിയ മാതൃക തന്നെയായിരിക്കും ഇക്കാര്യത്തില് നടപ്പാക്കുക. ഗ്രൂപ്പുകള് സ്വന്തം നിലയ്ക്ക് പട്ടിക സമര്പ്പിച്ച് വിലപേശല് വേണ്ട, മറിച്ച് എല്ലാവരില് നിന്നും നിര്ദ്ദേശം തേടും. ഇത് ചര്ച്ച ചെയ്ത ശേഷമായിരിക്കും അന്തിമ തിരുമാനം. 3പ്രവര്ത്തന മികവും പൊതുജന സ്വീകാര്യതയുമാകും പ്രധാന മാനദണ്ഡം. നിലവില് കെപിസിസി നേതൃത്വവും തിരഞ്ഞെടുക്കപ്പെട്ട ഡിസിസി അധ്യക്ഷന്മാരും ഗ്രൂപ്പ് അതീതരാണെന്നതാണ് ഹൈക്കമാന്റ് വിശ്വാസം. ഇത്തരത്തില് ഉള്ള പുതിയൊരു ടീം തന്നെ വേണം സംസ്ഥാന കോണ്ഗ്രസിനെ നയിക്കേണ്ടതെന്നാണ് ദേശീയ നേതൃത്വത്തിന്റെ നിലപാട്. അതിനാല് ശക്തരായ നേതാക്കള് എന്നത് മാത്രമായിരിക്കണം പ്രധാന മാനദണ്ഡമെന്നും നേതൃത്വം നിര്ദ്ദേശം നല്കിയിട്ടുണ്ട്. 4അതേസമയം ഡിസിസി അധ്യക്ഷ പട്ടികയ്ക്ക് സമാനമായി തന്നെ പ്രായപരിധി മാനദണ്ഡമാക്കിയിലേക്കില്ലെന്നാണ് സൂചന. നേരത്തേ 70 കഴിഞ്ഞവരെ ഭാരവഹികളാക്കേണ്ടതില്ലെന്നുള്ള ചര്ച്ചകള് ഉണ്ടായിരുന്നു. എന്നാല് പ്രായമല്ല പ്രവര്ത്തന മികവിനാണ് മുന്തൂക്കമെന്നാണ് നേതൃത്വം പറയുന്നു. ഇത്തവണ ഡിസിസി അധ്യക്ഷന്മാരുടെ പട്ടികയില് 70 വയസുള്ള നേതാക്കള് ഇടംപിടിച്ചിരുന്നു. 5നേരത്തേ ഭാരവാഹികള് ആയിരുന്നവര്ക്ക് അവസരം ലഭിക്കാത്ത സാഹചര്യം ഉണ്ടാകില്ലെന്നും നേതൃത്വം പറയുന്നു. എന്നാല് കൂടുതല് കാലം ഭാരവാഹികളായവര് വീണ്ടും ആവശ്യം ഉയര്ത്തിയാല് അംഗീകരിക്കില്ല. ഇത്തരക്കാര് പാര്ട്ടിയെ ശക്തിപ്പെടുത്താനുള്ള പ്രവര്ത്തനങ്ങളിലേക്ക് മാറണമെന്നതാണ് നേതൃത്വം വ്യക്തമാക്കുന്ന. എംഎല്എമാര്ക്കും എംപിമാര്ക്കും അവസരം നല്കേണ്ടതില്ലെന്നാണ് നേതൃത്വത്തിന്റെ നിലപാട്. തിരഞ്ഞെടുപ്പില് പരാജയപ്പെട്ടവരെ മാറ്റി നിര്ത്തേണ്ടതില്ലെന്നും തിരുമാനമുണ്ട്. 6ഡിസിസി അധ്യക്ഷ പട്ടികയില് തിരഞ്ഞെടുപ്പില് പരാജയപ്പെട്ടവര്ക്ക് അവസരം നല്കേണ്ടതില്ലെന്ന മാനദണ്ഡം വലിയ അതൃപ്തിക്ക് വഴിവെച്ചിരുന്നു. ഹൈക്കമാന്റായിരുന്നു ഈ നിര്ദ്ദേശം മുന്നോട്ട് വെച്ചത്. ഇതോടെ പല മികച്ച നേതാക്കള്ക്കും അവസരം നഷ്ടമായിരുന്നുവെന്നതായിരുന്നു ആക്ഷേപം. അതേസമയം ഇത്തവണ യുവാക്കള്ക്കും സ്ത്രീകള്ക്കും അര്ഹമായ പ്രാതിനിധ്യം നല്കണമെന്നാണ് തിരുമാനം. 7ഡിസിസി അധ്യക്ഷ സ്ഥാനത്തേക്ക് നേരത്തേ ആദ്യ ഘട്ട ചര്ച്ചയില് യുവാക്കളുടേയും സ്ത്രീകളുടേയും പേരുകളായിരുന്നു പ്രധാനമായും ഉയര്ന്നത്. യുവ നേതാക്കളായ വിടി ബല്റാം, കെഎസ് ശബരീനാഥ്, വനിതാ നേതാക്കളായ പദ്മജ വേണുഗോപാല്, സുമ ബാലകൃഷ്ണന്, ഷാനിമോള് ഉസ്മാന് എന്നിവരുടെയെല്ലാം പേരുകള് ഇക്കൂട്ടത്തില് ഉണ്ടായിരുന്നു. എന്നാല് അന്തിമ ഘട്ട ചര്ച്ചയില് ഇവരെല്ലാം തഴയപ്പെട്ടു. ഇതില് ഹൈക്കമാന്റ് കടുത്ത അതൃപ്തി അറിയിച്ചിരുന്നു. വനിതാ, ദളിത് പ്രാതിനിധ്യം ഇല്ലാത്തതിനെ കോണ്ഗ്രസ് അധ്യക്ഷ സോണിയ ഗാന്ധിയും ചോദ്യം ചെയ്തിരുന്നു. 8അതേസമയം കെപിസിസി പുനസംഘടനയില് പോരായ്മകള് മറികടക്കുമെന്നാണ് നേതൃത്വം മറുപടി നല്കിയത്. കൂടുതല് വനിതകള്ക്കും അവസരം നല്കുമെന്നും നേതൃത്വം അറിയിച്ചിരുന്നു. ഇതോടെ തഴയപ്പെട്ട പല നേതാക്കളും ഇത്തവണ പട്ടികയില് കടന്ന് കൂടുമെന്നാണ് സൂചന. സംസ്ഥാനത്തെ ഏക കോണ്ഗ്രസ് ഡിസിസി അധ്യക്ഷയായിരുന്ന ബിന്ദു കൃഷ്ണ ഉള്പ്പെടയുള്ളവര്ക്ക് അവസരം നല്കിയേക്കും. 9മികച്ച പ്രവര്ത്തനം കാഴ്ച വെച്ച ബിന്ദുവിനെ അധ്യക്ഷ സ്ഥാനത്ത് നിന്ന് മാറ്റി നിര്ത്തിയതില് തന്നെ പാര്ട്ടിയിലെ ഒരു വിഭാഗത്തിന് അതൃപ്തിയുണ്ട്. 14 ജില്ലാ അധ്യക്ഷന്മാരേയും മാറ്റിയ സാഹചര്യത്തിലായിരുന്നു ബിന്ദുവിനേയും മാറ്റിയത്. കെപിസിസി പുനസംഘടനയില് അവപ്ഡക്ക് അര്ഹമായ പ്രാതിനിധ്യം നല്കണമെന്ന ആവശ്യം ശക്തമാണ്. ബിന്ദുവിനെ കെപിസിസി ജനറല് സെക്രട്ടറിയാക്കിയേക്കുമെന്നാണ് സൂചന.അതേസമയംമറ്റ് ചില അപ്രതീക്ഷിത പേരുകളും ഇടംപിടിച്ചേക്കുമെന്നുള്ള റിപ്പോര്ട്ടുകള് ഉണ്ട്. 10അതിനിടെ ഡിസിസി ഭാരവാഹികളെ കണ്ടെത്താല് ജില്ലാ തലത്തില് പ്രത്യേക സമിതി രൂപീകരിക്കാനാണ് നിലവില് തിരുമാനമായിരിക്കുന്നത്. മുന് ഡിസിസി അധ്യക്ഷന്മാര് അടക്കമുളളവര് സമിതിയില് അംഗങ്ങളാകും. ഇവരില് നിന്നും ആദ്യം പട്ടിക തേടും. ഇത് പ്രകാരം ചര്ച്ച നടത്തിയ ശേഷമാകും അന്തിമ പട്ടിക തയ്യാറാക്കുക. 11ഡിസിസി അധ്യക്ഷന്മാരെ പ്രഖ്യാപിച്ചപ്പോള് ഉണ്ടായ കലാപം ആവര്ത്തിക്കാതിരിക്കുകയെന്ന ലക്ഷ്യത്തോടെയാണ് തിരുമാനം. നേരത്തേ സംസ്ഥാനത്തെ 9 ജില്ലകളില് എ ഗ്രൂപ്പും 5 ജില്ലകളില് ൈ ഗ്രൂപ്പുമായിരുന്നു അധ്യക്ഷ സ്ഥാനത്ത് ഉണ്ടായിരുന്നത്. ഈ ഗ്രൂപ്പ് നേതാക്കളെ സമിതിയില് ഉള്പ്പെടപത്തുന്നതോടെ ഒരു പരിധി വരെ തര്ക്കങ്ങള് ഒഴിവാക്കാന് സാധിക്കുമെന്നാണ് നേതൃത്വത്തിന്റെ പ്രതീക്ഷ. 12അതേസമയം പ്രതിഷേധങ്ങള് ഇല്ലാതെ പുനസംഘടന പൂര്ത്തിയാക്കുകയെന്നത് കെപിസിസി നേതൃത്വത്തിന് കടുത്ത വെല്ലുവിളിയാകും. നേരത്തേ തിരിച്ചടി നേരിട്ട ഗ്രൂപ്പ് നേതാക്കളെ സംബന്ധിച്ച് കെപിസിസി,ഡിസിസി പുനസംഘടനയാണ് അവസാന പിടിവള്ളി. ഇതില് നിന്നും തഴയപ്പെട്ടാല് സംസ്ഥാന കോണ്ഗ്രസില് ഗ്രൂപ്പ് അപ്രമാധിത്വം പൂര്ണമായും നഷ്ടമാകും. മുതിര്ന്ന നേതാക്കളായ ചെന്നിത്തലയും ഉമ്മന്ചാണ്ടിയുടേയും ഇപ്പോഴത്തെ മൗനം വെറും താത്കാലികം മാത്രമാണെന്നാണ് വിലയിരുത്തപ്പെടുന്നത്. source: oneindia.com